**Analýza vplyvov na podnikateľské prostredie**

**Názov materiálu: Návrh zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov**

**Predkladateľ: Ministerstvo financií Slovenskej republiky**

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| *A. Dane, odvody, clá a poplatky*,*ktorých cieľom je znižovať negatívne externality* | **0** | **0,00** |
| *B. Iné poplatky* | **0** | **0,00** |
| *C. Nepriame finančné náklady* | **150 00** | **0,00** |
| *D. Administratívne náklady* | **2 319** | **0,00** |
| ***Spolu = A+B+C+D*** | **152 319** | **0,00** |
| ***z toho*** |  |  |
| *E. Vplyv na mikro, malé a stredné podniky* | **0** | **0,00** |
| *F. Úplná harmonizácia práva EÚ* | **152 319** | **0,00** |
|  | | |
| ***VÝPOČET mechanizmu znižovania byrokracie a nákladov*** | ***IN*** | ***OUT*** |
| ***G. Náklady okrem výnimiek = B+C+D-F*** | ***0*** | ***0*** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie vyjadrujúci dôvod zvýšenia/zníženia nákladov na PP** | **Číslo normy**  (zákona, vyhlášky a pod.) | **Lokalizácia** (§, ods.) | **Pôvod regulácie:**  SK/EÚ úplná harm./EÚ harm. s možnosťou voľby | **Účinnosť**  **regulácie** | **Kategória dotk. subjektov** | **Počet subjektov v dotk. kategórii** | **Počet subjektov MSP v dotk. kategórii** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**  In (zvyšuje náklady) /  Out (znižuje náklady**)** |
| 1 | zavedenie nového výkazu - správa s informáciami o dani z príjmov | 431/2002 Z. z. | § 21 a nasl. | EÚ úplná harmonizácia | 22.06.23 | veľké účt. jednotky s čistým obratom/kons. výnosmi nad 750mil.€ | 20 | - | 116 | 2 319 | In (zvyšuje náklady) |
| 2 | kontrola vzniku povinnosti a uloženia výkazu - správa s informáciami o dani z príjmov | 431/2002 Z. z. | § 19 ods. 4 | EÚ úplná harmonizácia | 22.06.23 | obchodné spoločnosti s povinnosťou podľa § 19 ods. 1 písm. a), b) a d) alebo § 22 ods.2 | 3 000 | - | 50 | 150 000 | In (zvyšuje náklady) |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Nepriame finančné náklady, D. Administratívne náklady). Rozčleňte ich a vypočítajte v súlade s metodickým postupom.*

Návrhom sú dotknuté veľké účtovné jednotky, ktoré v dvoch po sebe nasledujúcich účtovných obdobiach za každé z nich dosiahli čistý obrat viac ako 750 mil. eur a účtovné jednotky, ktoré zostavujú konsolidovanú účtovnú závierku najväčšej skupiny podnikov a dosiahli konsolidované výnosy viac ako 750 mil. eur za každé z dvoch po sebe nasledujúcich účtovných obdobiach, ak majú stále miesto podnikania alebo trvalú podnikateľskú činnosť na území viacerých členských štátoch alebo viac ako jednu daňovú jurisdikciu. Tiež dcérske účtovné jednotky, ktoré spĺňajú aspoň 2 kritériá (majetok viac ako 4 mil. €, obrat vyšší ako 8 mil.€ a 50 zamestnancov za 2 po sebe idúce účtovné obdobia), ktorých zahraničný konečný materský subjekt má sídlo mimo Európskej únie a prekračuje konsolidované výnosy 750 mil. € v každom z 2 bezprostredne po sebe idúcich účtovných obdobiach a veľké organizačné zložky podniku zahraničnej právnickej osoby so sídlom mimo územia členských štátov, ktorej výnosy resp. konsolidované výnosy prekročili v každom z dvoch bezprostredne po sebe nasledujúcich účtovných obdobiach sumu 750 mil. €, ak sa na ne nevzťahuje oslobodenie z povinnosti uložiť správu s informáciami o dani z príjmov.

Zároveň sa upravuje povinnosť pre subjekty verejného záujmu s počtom zamestnancov nad 500, ktoré doteraz uvádzali vo výročnej správe aj nefinančné informácie, aby sa na nich táto povinnosť vzťahovala len v prípade ak ku dňu, ku ktorému sa zostavuje účtovná závierka a za bezprostredne predchádzajúce účtovné obdobie, splnia zároveň aspoň jednu z týchto podmienok:

a) celková suma majetku presiahla sumu 20 000 000 eur, pričom sumou majetku na tento účel sa rozumie suma zistená zo súvahy v ocenení upravenom o položky podľa § 26 ods. 3,

b) čistý obrat presiahol 40 000 000 eur.

Neboli identifikované a následne ani vyčíslené priame finančné náklady regulácie.

Nepriame finančné náklady regulácie vznikajú v súvislosti s povinnosťou audítora uvádzať v správe audítora informáciu o tom, či za účtovné obdobie bezprostredne predchádzajúce účtovnému obdobiu, za ktoré je overovaná účtovná závierka zostavená, vznikla účtovnej jednotke povinnosť uloženia správy s informáciami o dani z príjmov a či bola správa s informáciami uložená do jedného roka od skončenia účtovného obdobia, za ktoré sa správa s informáciami o dani z príjmov vyhotovila. V obchodných spoločnostiach, ktoré majú povinnosť overenia účtovnej závierky audítorom, sa činnosť audítora rozšíri o úkony, ktoré v praxi predstavujú skontrolovanie výšky výnosov a splnenia zverejnenia dokumentu. Pri priemerných hodinových sadzbách a odhadovaného časového rámca týchto činností, bola pri výpočte vyčíslená hodnota uvedených aktivít na 50 eur na audit. Tieto úkony sa prvýkrát vykonajú pri správe audítora k účtovnej závierke, ktorá sa zostavuje za účtovné obdobie začínajúce 22. júna 2025.

Dochádza k zavedeniu novej informačnej povinnosti pre samostatnú účtovnú jednotku a konečnú materskú účtovnú jednotku, ktorých čistý obrat resp. konsolidované výnosy prekročil sumu 750 000 000 € v každom z dvoch bezprostredne po sebe nasledujúcich účtovných obdobiach. Zároveň sa uvedená povinnosť vypracovania správy s informáciami o dani z príjmov a jej uloženia do registra účtovných závierok a následne do Zbierky listín Obchodného registra bude vzťahovať aj na veľké dcérske účtovné jednotky a organizačné zložky podnikov zahraničných právnických osôb so sídlom mimo územia členských štátov spĺňajúcich veľkostnú podmienku 750 mil. eur, ak im správa vyhotovená ich zahraničným konečným materským podnikom nebude na účely jej uloženia do registra účtovných závierok sprístupnená.

Administratívne náklady na splnenie povinnosti predstavujú hodnotu pri cca 20 veľkých účtovných jednotkách, prípadne organizačných zložkách na 1 účtovnú jednotku hodnotu 116 €. Na celé podnikateľské prostredie predpokladáme, pripadne zvýšenie nákladov vrátane nepriamych nákladov v celkovej hodnote 152 319 €. Takéto náklady predpokladáme, budú mať pri splnení si tejto povinnosti podnikatelia podľa kalkulačky nákladov spojené s časovou náročnosťou prípravy dokumentu a jeho zaslaním prostredníctvom portálu FS. Následne bude správa s informáciami zverejnená v registri účtovných závierok a Zbierke listín Obchodného registra.

Navrhovaná úprava sa nebude týkať malých a stredných podnikov.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

MF SR uskutočnilo vo februári 2022 konzultácie k predbežnej informácii PI/2022/10, o ktoré prejavili záujem Zväz automobilového priemyslu Slovenskej republiky, Klub 500, Slovenská asociácia finančníkov a Slovenská komora daňových poradcov.

Hlavným bodom konzultácie bolo predstavenie požiadaviek smernice (EÚ) 2021/2101 na zavedenie predkladania správy s informáciami o dani z príjmov, ktoré budú transponované do návrhu zákona. Konzultujúci boli informovaní koho sa nová povinnosť dotkne, približný obsah správy s informáciami o dani z príjmov a o spôsobe ukladania tejto správy prostredníctvom portálu Finančnej správy.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

Nie, nedochádza k vytvoreniu bariér pre vstup na trh pre nových dodávateľov alebo poskytovateľov služieb, ani nebude mať vplyv na vyvolanie cezhraničných investícií.

Návrh zákona sa netýka oblasti inovácií, nových výrobných metód ani technológií.

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje x nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje x nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *sankcie alebo pokuty, ako dôsledok porušenia právne záväzných ustanovení;*
2. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
3. *regulované ceny podľa zákona č. 18/1996 Z. z. o cenách;*
4. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.*

Ako dôsledok porušenia navrhovaných právne záväzných ustanovení, t.j. § 38 ods. 2 písm. g), ak podnikateľský subjekt, na ktorého sa vzťahuje povinnosť podať správu s informáciami o dani z príjmov, sa ustanovuje pokuta za nedodržanie náležitostí správy s informáciami o dani z príjmov vrátane jej vzoru, neuloženie alebo nezverejnenie správy s informáciami o dani z príjmov. Ministerstvo financií Slovenskej republiky predpokladá, že udeľovanie pokuty za toto porušenie môže nastať najskôr v roku 2026. V súlade so zásadou opatrnosti a vzhľadom na zatiaľ neznámy počet účtovných jednotiek, ktorých by sa prípadné pokuty za nesplnenie si povinností mohli týkať, sa k predpokladaným negatívnym vplyvom na podnikateľské prostredie finančne nevyjadrujeme.